****

**Versenyfelhívás**

**A budapesti Vörösmarty Mihály Református Általános Iskola idegen nyelvi munkaközössége**

**Spelling Bee elnevezéssel**

**angol versenyt hirdet a Dunamelléki Egyházkerület református általános iskolák tanulói részére.**

**A versenyt két kategóriában hirdetjük:**

1. kategória: 5-6. osztály

2. kategória: 7-8. osztály

Várjuk azoknak a tanulóknak a jelentkezését, akik normál (nem két tanítási nyelvű) tanrendben emelt vagy normál óraszámban tanulják az angol nyelvet.

Nevezni iskolánként és kategóriánként 2-2 fővel lehet.

A szólistát a jelentkezés regisztrálásával küldjük.

**A verseny leírása:** a tanulók előre kiküldött szólista alapján felkészülve jönnek a versenyre. A versenyen, a szólistán szereplő szavak egyesével, szókártyákon lefordítva lesznek a tanuló előtt az asztalon. A versenyző feladata, hogy a szókártyákat felfordítva minél gyorsabban és pontosabban angolul lebetűzze az adott szót. Betűzés közben már nyúlhat is a következő szókártyáért, akár két kézzel is, egyszerre úgyis csak egyet tud mondani. A lebetűzött szavak szókártyáit a versenyző visszateszi az asztalra (betűvel felfelé), a zsűri ezek alapján fogja tudni leszámlálni a szavakat: a helyesen betűzötteket külön kupacba teszi. Az nyer, aki 2 perc alatt a legtöbb szót tudja helyesen lebetűzi. A következő versenyző már a teljes szólista szavait kapja vissza. Holtverseny esetén a versenyzőknek hallás után kell betűzniük a szavakat. A holtversenyt az dönti el, hogy ki betűzi tovább helyesen a szavakat. (A holtversenyben résztvevő versenyzőknek ugyanazokat a szavakat kell lebetűzniük külön- külön, egymást nem hallják). A másik tanuló a következő helyezett lesz.

**A verseny ideje: 2022. október 26. 13.00**

Eredményhirdetés: A verseny után a helyszínen.

**A verseny helyszíne:** Vörösmarty Mihály Református Általános Iskola Budapest, 1201 Vörösmarty utca 128.

**A versenyre jelentkezés módja:** A jelentkezési lap kitöltésével az iskola elektronikus vorosmarty@reformatus.hu címére megküldve.

**A versenyen való részvétel:** ingyenes.

**Jelentkezési határidő: 2022.október 15.**

A versennyel kapcsolatosan érdeklődni a zsuzsaneni.vm128@gmail.com címen és a 06 1 421 5577 telefonszámon lehet.

Várjuk sok szeretettel a jelentkező diákokat!

Áldás, békesség!

Budapest, 2022. szeptember 20.

 Csák-Rozgonyi Cecília

 intézményvezető

 és

 Gyüre Zsuzsanna

 idegennyelvi munkaközösségvezető